L'Associació de Firaires de les Comarques Gironines i l'Ajuntament de Sant Feliu de Guíxols han arribat a un acord a través del qual les parades del passeig romandran una setmana més obertes de cara al públic mentre que les de gran volum, que es troben a l'aparcament de la carretera de Palamós, marxaran el dilluns després de la sessió del
vespre.
Aquest dilluns, en la línia dels darrers anys, s'aplicaran preus rebaixats per tal d'accedir a les atraccions entre els quals, en les de gran volum que habitualment tenen un cost de 3 €, passaran a costar-ne 2 per tal que per 10 € es puguin fer 5 viatges entre altres promocions de la resta de firaires que estan parant en aquesta Festa Major.
Fins a darrera hora no es va tancar l'acord que va proposar l'Ajuntament de Sant Feliu de permetre l'estança dels firaires una setmana mes a canvi de l'aportació de 10.000 € per part dels paradistes que s'invertiran precisament a fer front a les despeses de la Festa Major que el consistori ha d'afrontar.
El fet que en el repartiment de l'aportació quedin excloses les parades de la carretera de Palamós i que quedin menys unitats per repartir-se el pagament de la quantitat abans apuntada, va generar diverses opinions entre el col·lectiu que, finalment, va acceptar la proposta atès que aquesta setmana la tenien lliure a l'espera del seu desplaçament, a partir del dilluns dia 13 d'agost, a La Bisbal d'Empordà.